Møbelbutikk

En møbelforhandler, møbelforretning eller møbelbutikk er en detaljhandel som selger møbler og relatert tilbehør. De selger vanligvis generelle møbler som senger, bord (spisebord, salongbord, osv.), bokhyller, garderober, stoler og sofaer. Mange selger også utendørs- eller hagemøbler som er designet for å være vanntett, rustbestandig og værbestandig.

Noen kjente møbelkjeder som er aktive med flere fysiske butikker i Norge er Bohus, Fagmøbler Norge, IKEA, Jysk, Møbelringen og Skeidar.

Møbelsalg korrelerer direkte med tilstanden i økonomien og boligmarkedet. Når rentene er lavere og boligsalget er høyere (som eksempelvis USA på begynnelsen av 1990-årene) øker salget av husholdnings- og hagemøbler. Når forretningsforholdene er positive (eksempelvis som i USA på slutten av 1990-årene) øker salget av møbler til kontorer, hoteller og restauranter.

Referanser 

   
Møbelselskaper
Detaljhandel